ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
9 มิ.ย. 2559

สรุปภาวะตลาดภาคเช้า : แกว่งในแดนบวกบางๆ – ดัชนี SET index เปิดในแดนบวก และแกว่งตัวในกรอบแคบ โดยรวมไม่มีข่าวที่เข้ามากระทบการเคลื่อนไหวมากนัก นอกจากนี้ราคาน้ำมันที่ทรงตัวอยู่เหนือ $50/bbl ได้ เป็นปัจจัยบวกต่อการลงทุนกลุ่มพลังงานอย่างต่อเนื่อง ด้านดัชนีภูมิภาค ส่วนมากปรับตัวลง ยกเว้น มาเลเซีย เวียดนาม และสิงคโปร์ ด้าน SET ปรับตัวขึ้นทดสอบแนวต้านที่ 1450 จุด และย่อตัวลงก่อนมาปิดที่ระดับ 1448.04 จุด +2.50 จุด หรือ +0.2% ด้วยมูลค่าซื้อขายที่ระดับ 2.0 หมื่นลบ. กลุ่มหลักที่หนุนดัชนีปรับตัวขึ้นได้แก่ พลังงาน +1.3%, รับเหมาก่อสร้าง +1.1% ในขณะที่ ขนส่ง -0.6% ย่อตัวลงกดดันดัชนี ด้านค่าเงินบาทเริ่มอ่อนค่าเล็กน้อย ล่าสุดอยู่ใกล้ 35.10 บาท
กลยุทธ์ที่แนะนำ : ช่วงบ่าย: หลังจากให้ซื้อตามแนวรับ 1437 แนะนำนักลงทุนลุ้นเก็งกำไรต่อแม้ว่าช่วงเช้าจะยังไม่สามารถผ่านแนวต้านที่ 1450 จุดได้ แต่อย่างไรก็ดีคาดแนวโน้มที่ดีของตลาด และราคาน้ำมันดิบที่ปรับตัวขึ้นต่อ จะสามารถหนุนตลาดปรับตัวขึ้นทะลุได้ อย่างน้อยในช่วงสั้นๆ แนวต้านถัดไป 1470 จุด โดยรวมยังดูดี ถ้าหากตลาดไม่ปรับตัวลงมาต่ำกว่า 1437 จุด หุ้นแนะนำเก็งกำไรตามสัญญาณเทคนิค ได้แก่ KSL (รับ 4.14 ต้าน 4.40 cut 4.08) และ TTCL (รับ 21.0 ต้าน 22.0 cut 20.8)
 